### ΠΑΡΑΡΤΗΜΑ ΙΙ: ΔΙΚΑΙΟΛΟΓΗΤΙΚΑ ΣΥΜΜΕΤΟΧΗΣ ΠΟΥ ΕΠΙΣΥΝΑΠΤΟΝΤΑΙ ΗΛΕΚΤΡΟΝΙΚΑ

|  |
| --- |
| **ΑΠΑΙΤΟΥΜΕΝΑ ΔΙΚΑΙΟΛΟΓΗΤΙΚΑ ΣΥΜΜΕΤΟΧΗΣ (υποβάλλονται ηλεκτρονικά στο ΠΣΚΕ)** |
|  | Έντυπο υποβολής (Αρκεί μόνο η ηλεκτρονική υποβολή της αίτησης στο ΠΣΚΕ. **ΠΡΟΣΟΧΗ θα πρέπει να έχει γίνει οριστικοποίηση)** |
|  | Κατάσταση ενεργών δραστηριοτήτων (ΚΑΔ) κάθε επιχείρησης μέσω της ιστοσελίδας gsis.gr (πρόσφατη εκτύπωση - μεταγενέστερη από την ημ/νία δημοσίευσης της πρόσκλησης). *Επισυνάπτονται οι αντίστοιχες σελίδες από το gsis που απεικονίζουν τα ΚΑΔ της έδρας και όλων των εγκαταστάσεων εκείνων που έχουν δηλωθεί ως τόποι υλοποίησης στην Αίτηση Χρηματοδότησης. Προσοχή στην ημερομηνία εκτύπωσης η οποία πρέπει να είναι εμφανής στις σελίδες και μεταγενέστερη από την ημερομηνία της έκδοσης της Πρόσκλησης*  |
|  | Κατάσταση εγκαταστάσεων για κάθε επιχείρηση (έδρα ή υποκατάστημα) μέσω της ιστοσελίδας gsis.gr (πρόσφατη εκτύπωση -μεταγενέστερη από την ημ/νία δημοσίευσης της πρόσκλησης), στην περιφέρεια από την οποία θα αντλήσει κονδύλια για τη χρηματοδότηση του έργου, όπως η περιφέρεια δηλώθηκε στην αίτηση χρηματοδότησης. |
|  | Άδεια λειτουργίας σε ισχύ ή αίτηση για έκδοση/ανανέωση άδειας λειτουργίας ή βεβαίωση της αρμόδιας υπηρεσίας περί συνδρομής νόμιμων προϋποθέσεων λειτουργίας ή γνωστοποίηση έναρξης λειτουργίας ή έγγραφο απαλλαγής άδειας λειτουργίας. Σε περίπτωση που, σύμφωνα με την ισχύουσα νομοθεσία, δεν απαιτείται άδεια λειτουργίας, Υπεύθυνη Δήλωση του Νόμιμου Εκπροσώπου ότι δεν απαιτείται άδεια λειτουργίας με αναφορά στις σχετικές διατάξεις.  |
|  | Υπεύθυνη Δήλωση ΜΜΕ, σύμφωνα με υπόδειγμα του ΠΑΡΑΡΤΗΜΑΤΟΣ V. |
|  | Υπεύθυνες δηλώσεις Ν. 1599/86 σύμφωνα με τα υποδείγματα στο ΠΑΡΑΡΤΗΜΑ IV της Αναλυτικής Πρόσκλησης. Οι Υπεύθυνες Δηλώσεις του υποδείγματος (Α), (Β) θα πρέπει να έχουν θεωρηθεί για το γνήσιο της υπογραφής (δύναται να εκδοθούν είτε από δημόσια αρχή π.χ. ΚΕΠ, αστυνομικό τμήμα κλπ ή ψηφιακά μέσω του [www.gov.gr](http://www.gov.gr))  |
|  | 1) Καταστάσεις Επιθεώρησης Εργασίας (ετήσιος πίνακας προσωπικού) Ε4 (συμπεριλαμβανομένων τυχόν τροποποιήσεων αυτών) και για τις τρεις (3) κλεισμένες διαχειριστικές χρήσεις που προηγούνται του έτους υποβολής της αίτησης χρηματοδότησης ή όσων εξ αυτών υπάρχουν. 1. Συγκεντρωτική Κατάσταση Μισθοδοσίας έτους, σφραγισμένη και υπογεγραμμένη από τον νόμιμο εκπρόσωπο ή/και τον λογιστή της επιχείρησης, στην οποία θα αποτυπώνεται αναλυτικά ο κάθε εργαζόμενος με τον αριθμό των ημερών που απασχολήθηκε και για τις τρεις (3) κλεισμένες διαχειριστικές χρήσεις που προηγούνται του έτους υποβολής της αίτησης χρηματοδότησης, ή όσων εξ αυτών υπάρχουν.
 |
|  | **Οικονομικά στοιχεία ανάλογα με την κατηγορία βιβλίων** **Α. Επιχειρήσεις με τήρηση απλογραφικών βιβλίων:*** **Έντυπα Ε3 και έκτυπο Ν με αριθμό Δήλωσης όπως παράγεται από την πλατφόρμα συστημάτων (ηλεκτρονική υποβολή)**

και για τις τρεις (3) κλεισμένες διαχειριστικές χρήσεις που προηγούνται του έτους υποβολής της αίτησης χρηματοδότησης ή όσων εξ αυτών υπάρχουν. **Β. Επιχειρήσεις με τήρηση διπλογραφικών βιβλίων:** * **Ισολογισμοί-αποτελέσματα χρήσης** (υπογεγραμμένα/σφραγισμένα από λογιστή ή/και Νομ. Εκπρόσωπο)
* **Έντυπα Ε3 με αριθμό Δήλωσης όπως παράγεται από την πλατφόρμα συστημάτων (ηλεκτρονική υποβολή)**

και για τις τρεις (3) κλεισμένες διαχειριστικές χρήσεις που προηγούνται του έτους υποβολής της αίτησης χρηματοδότησης ή όσων εξ αυτών υπάρχουν. **Για το έτος 2020, θα προσκομιστεί η Υπεύθυνη Δήλωση υπογεγραμμένη από τον Λογιστή της επιχείρησης στην οποία θα δηλώνεται το ποσό του αναλωθέντος κεφαλαίου κίνησης το οποίο εξήχθη** με βάση το ισοζύγιο του έτους 2020.  **Επισημαίνεται ότι το ποσό του έτους 2020 θα επαληθευθεί πριν την εκταμίευση με βάση την εκκαθάριση του 2020, σύμφωνα με το φορολογικό έντυπο Ε3 χρήσης 2020, το οποίο θα έχει υποβληθεί εμπρόθεσμα σύμφωνα με την φορολογική νομοθεσία.**  |
|  | Σε περίπτωση ύπαρξης **συνδεδεμένων ή/και συνεργαζόμενων** επιχειρήσεων σύμφωνα μετον ορισμό των ΜΜΕ του Παραρτήματος Ι του Κανονισμού (ΕΚ) 651/2014 της Επιτροπής, για καθεμία απ’ αυτές τις επιχειρήσεις και για τις τρεις (3) κλεισμένες διαχειριστικές χρήσεις που προηγούνται του έτους υποβολής της αίτησης χρηματοδότησης ή όσων εξ αυτών υπάρχουν, θα υποβάλλονται:• Πρόσφατο κωδικοποιημένο καταστατικό (νομίμως δημοσιευμένο) ή ιδρυτικό καταστατικό και όλες οι τυχόν τροποποιήσεις (νομίμως δημοσιευμένα), δικαιολογητικά σχετικά με την νόμιμη εκπροσώπηση και διαχείριση ανάλογα με τη νομική μορφή της επιχείρησης.• Τα απαιτούμενα δικαιολογητικά σχετικά με την εταιρική/μετοχική σύνθεση (Πιστοποιητικό ΓΕΜΗ με αναφορά στη μετοχική σύνθεση του κεφαλαίου ή απόσπασμα του βιβλίου μετόχων) και • τα οικονομικά στοιχεία του ως άνω σημείου 8. |
|  | **Περιοδική Δήλωση Φ.Π.Α.** (έντυπο Φ2 με αριθμό δήλωσης όπως παράγεται από την πλατφόρμα συστημάτων) του **2019 ή 2020** καθώς και του 2021.Το έντυπο της δήλωσης ΦΠΑ για τους μήνες που προηγούνται της αίτησης υποβολής για το έτος 2021, με τον αριθμό ηλεκτρονικής υποβολής αυτής.  |
|  | Φορολογική Ενημερότητα για είσπραξη χρημάτων από Φορείς Κεντρικής Διοίκησης ή Βεβαίωση Οφειλών της επιχείρησης. Από τη Βεβαίωση Οφειλών πρέπει να προκύπτει ότι δεν είναι υπόχρεη σε ανάκτηση παράνομης κρατικής ενίσχυσης κατόπιν προηγούμενης αποφάσεως της Ευρωπαϊκής Επιτροπής. Σε περίπτωση που δεν είναι εφικτή η υποβολή βεβαίωσης οφειλής, αποδεκτή μπορεί να γίνει και μια εκτύπωση οφειλών της επιχείρησης (στοιχεία οφειλών εκτός ρύθμισης) μέσω της ιστοσελίδας gsis.gr από την οποία να προκύπτει ότι δεν είναι υπόχρεη σε ανάκτηση κρατικής ενίσχυσης, η οποία κρίθηκε παράνομη κατόπιν αποφάσεως της Επιτροπής. |
|  | Α) Για τις Μεσαίες επιχειρήσεις:Για τον έλεγχο της μη προβληματικότητας της επιχείρησης, την 31.12.2019, όπως ορίζεται στο Παράρτημα VI “Ορισμός Προβληματικών Επιχειρήσεων” και βάσει των οριζομένων στην 19.3.2020/C(2020) 1863 Ανακοίνωση της ΕΕ, όπως ισχύει:1) Υπεύθυνη δήλωση λογιστή της επιχείρησης που να βεβαιώνει ότι η επιχείρηση την 31.12.2019 (ανάλογα με την νομική μορφή, το μέγεθος και το είδος βιβλίων της επιχείρησης) σύμφωνα με τα αναγραφόμενα στο σημείο Α του Παραρτήματος VI “Ορισμός Προβληματικών Επιχειρήσεων”:- είτε δεν είχε απωλέσει πάνω από το ήμισυ του εγγεγραμμένου της κεφαλαίου λόγω συσσωρευμένων ζημιών- είτε δεν είχε απωλέσει πάνω από το ήμισυ του κεφαλαίου της, όπως εμφαίνεται στους λογαριασμούς της εταιρείας, λόγω συσσωρευμένων ζημιών2) Υπεύθυνη δήλωση του νομίμου εκπροσώπου της επιχείρησης αυτής ότι :i. κατά την 31.12.2019 η επιχείρηση δεν υπαγόταν σε συλλογική πτωχευτική διαδικασία ή δεν πληρούσε τις προϋποθέσεις του εθνικού δικαίου υπαγωγής της σε συλλογική πτωχευτική διαδικασία μετά από αίτημα των πιστωτών της και ii. Η επιχείρηση δεν έχει λάβει ενίσχυση διάσωσης ή αναδιάρθρωσης, ή η επιχείρηση έχει λάβει ενίσχυση διάσωσης αλλά έχει αποπληρώσει το δάνειο ή έχει λύσει τη σύμβαση εγγύησης ή η επιχείρηση έχει λάβει ενίσχυση αναδιάρθρωσης η οποία έχει ολοκληρωθεί.Σε περίπτωση ελέγχου προβληματικότητας πριν τη χορήγηση της ενίσχυσης τα δικαιολογητικά του σημείου (1) και (2) τροποποιούνται ως προς την περίοδο/ημερομηνία στην οποία αφορούν.Β) Για τις μικρές και πολύ μικρές επιχειρήσεις:Υπεύθυνη δήλωση του νομίμου εκπροσώπου της επιχείρησης αυτής ότι :I. Η επιχείρηση δεν υπάγεται σε συλλογική πτωχευτική διαδικασία II. Η επιχείρηση δεν έχει λάβει ενίσχυση διάσωσης ή αναδιάρθρωσης, ή η επιχείρηση έχει λάβει ενίσχυση διάσωσης αλλά έχει αποπληρώσει το δάνειο ή έχει λύσει τη σύμβαση εγγύησης ή η επιχείρηση έχει λάβει ενίσχυση αναδιάρθρωσης η οποία έχει ολοκληρωθεί.Σε περίπτωση τροποποίησης των απαιτήσεων που θέτει η 19.3.2020/C(2020) 1863 ανακοίνωση, όπως ισχύει, τα δικαιολογητικά του εν λόγω σημείου τροποποιούνται αναλόγως. |